CELEX: 62008CA0398
Language: mt
Date: 2010-01-21 00:00:00
Title: Kawża C-398/08 P: Sentenza tal-Qorti tal-Ġustizzja (L-Ewwel Awla) tal- 21 ta’ Jannar 2010 — Audi AG vs L-Uffiċċju għall-Armonizzazzjoni fis-Suq Intern (Trade marks u Disinni) (Appell — Trade mark Komunitarja — Regolament (KE) Nru 40/94 — Artikoli 7(1)(b) u 63 — Trade mark verbali Vorsprung durch Technik — Trade marks li jikkonsistu fi slogans ta’ reklamar — Karattru distintiv — Applikazzjoni għal trade mark għal numru ta’ prodotti u servizzi — Pubbliku rilevanti — Evalwazzjoni u motivazzjoni globali — Dokumenti ġodda)

13.3.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 63/10
            
         Sentenza tal-Qorti tal-Ġustizzja (L-Ewwel Awla) tal-21 ta’ Jannar 2010 — Audi AG vs L-Uffiċċju għall-Armonizzazzjoni fis-Suq Intern (Trade marks u Disinni)
   (Kawża C-398/08 P) (1)
   
   (Appell - Trade mark Komunitarja - Regolament (KE) Nru 40/94 - Artikoli 7(1)(b) u 63 - Trade mark verbali Vorsprung durch Technik - Trade marks li jikkonsistu fi slogans ta’ reklamar - Karattru distintiv - Applikazzjoni għal trade mark għal numru ta’ prodotti u servizzi - Pubbliku rilevanti - Evalwazzjoni u motivazzjoni globali - Dokumenti ġodda)
   2010/C 63/15
   Lingwa tal-proċedura: il-Ġermaniż
   
      Partijiet
   
   
      Appellanti: Audi AG (rappreżentanti: S. O. Gillert u F. Schiwek, Rechtsanwälte)
   
      Appellat: L-Uffiċċju għall-Armonizzazzjoni fis-Suq Intern (Trade marks u Disinni) (rappreżentant: G. Schneider, aġent)
   
      Suġġett
   
   Appell mis-sentenza tal-Qorti tal-Prim’Istanza (Ir-Raba’ Awla) tad-9 ta’ Lulju 2008, fil-Kawża T-70/06, Audi vs UASI, li permezz tagħha l-Qorti tal-Prim’Istanza ċaħdet ir-rikors għall-annullament tad-deċiżjoni tat-Tieni Bord tal-Appell tal-UASI, tas-16 ta’ Diċembru 2005, li tiċħad parzjalment l-appell mid-deċiżjoni tal-eżaminatur li tiċħad ir-reġistrazzjoni tat-trade mark verbali “VORSPRUNG DURCH TECHNIK” fir-rigward ta’ prodotti u servizzi fil-klassijiet 9, 12, 14, 25, 28, 37 sa 40 u 42 — Trade marks ikkostitwiti minn slogans pubbliċitarji — Karattru distintiv — Applikazzjoni ta’ kriterji ta’ evalwazzjoni speċifiċi — Motivazzjoni insuffiċjenti fir-rigward tad-determinazzjoni tal-pubbliku li għandu jittieħed inkunsiderazzjoni — Teħid inkunsiderazzjoni tal-motivi ppreżentati għall-ewwel darba fil-proċeduri quddiem il-Qorti tal-Prim’Istanza
   
      Dispożittiv
   
   
               (1)
            
            
               Is-sentenza tal-Qorti tal-Prim’Istanza tal-Komunitajiet Ewropej, tad-9 ta’ Lulju 2008, Audi vs UASI (Vorsprung durch Technik) (T-70/06), hija annullata inkwantu l-Qorti tal-Prim’Istanza tal-Komunitajiet Ewropej iddeċidiet li t-Tieni Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) (UASI) ma kienx kiser l-Artikolu 7(1)(b) tar-Regolament tal-Kunsill (KE) Nru 40/94, tal-20 ta’ Diċembru 1993, dwar it-trade mark Komunitarja, kif emendat bir-Regolament tal-Kunsill (KE) Nru 3288/94, tat-22 ta’ Diċembru 1994, meta adotta d-deċiżjoni tiegħu tas-16 ta’ Diċembru 2005 (Każ R 237/2005-2).
            
         
               (2)
            
            
               Id-deċiżjoni tat-Tieni Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) (UASI), tas-16 ta’ Diċembru 2005 (Każ R 237/2005-2), hija annullata inkwantu din ċaħdet parzjalment, abbażi tal-Artikolu 7(1)(b) tar-Regolament Nru 40/94, kif emendat bir-Regolament tal-Kunsill (KE) Nru 3288/94, l-applikazzjoni għar-reġistrazzjoni tat-trade mark Vorsprung durch Technik.
            
         
               (3)
            
            
               L-Uffiċċju għall-Armonizzazzjoni fis-Suq Intern (Trade marks u Disinni) (UASI) huwa kkundannat għall-ispejjeż taż-żewġ istanzi.
            
         
      (1)  ĠU C 301, 22.11.2008.